Cuneiform Tablet Kt c/k 451 (AMMY 1989 50a)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
2 me-at ku-ta-ni ša qá-tim i-na a-lim{ki} a-šùr-bé-el-ša-du-e a-na ša ki-ma ú-ṣú-ur-ša-a-šùr i-da-an-ma TÚG.ḪI.A eq-lam a-na šu-mì ú-ṣú-ur-ša-a-šùr e-té-qú TÚG.ḪI.A a-na kà-ni-iš{ki} e-li-ú-ni-ma ša ki-ma a-šùr-bé-el-ša-du-e 50 ma-na KÙ.BABBAR ṭup-pá-am ša ú-ṣú-ur-ša-a-šùr a-na 50 ḫa-am-ša-tim i-lá-pu-tù-ma KÙ.BABBAR a-na na-ru-qí-šu i-lá-pá-at ú-lá i-né-ṭé-er šu-ma i-na ma-lá u₄-me-šu KÙ.BABBAR lá ub-lá-ma IGI a-šùr-bé-el-ša-du-e lá iš-ku-un 0.66666 GÍN.TA 15 ŠE KÙ.BABBAR a-na 1 ma-na-im i-na ITU.KAM-im ṣí-ib-tám ú-ṣa-áb na-ru-qú-um a-na É a-šùr-bé-el-ša-du-e e-ra-áb šu-ma a-šur-bé-el-ša-du-e iš-tù-mu-ùḫ-ma KÙ.BABBAR ú-ṣú-ur-ša-a-šùr e-té-ṭí-ir 10 ma-na KÙ.BABBAR ṣa-ru-pá-am a-šùr-bé-el-ša-du-e a-na ú-ṣú-ur-ša-a-šùr i-ša-qal šu-ma ú-ṣú-ur-ša-a-šùr iš-tù-mu-ùḫ-ma um-ma šu-ut-ma KÙ.BABBAR-áp-kà le-qé na-ru-qá-kà ù-lá a-na-ší-i 15 ma-na KÙ.BABBAR ṣa-ru-pá-am ú-ṣú-ur-ša-a-šùr a-na a-šùr-bé-el-ša-du-e i-ša-qal IGI a-šùr-ma-lik DUMU a-šur-ták-lá-ku IGI e-lá-lí DUMU šu-ku-bi₄-im IGI a-lá-ḫi-im DUMU a-de₈-lá